Case ID: 1200682
Sentence 2: İş üzrə Təqsirləndirilən şəxs məhkəmə iclasında özünü Azərbaycan Respublikası CM-nin 234.2-ci maddəsi ilə elan edilmiş ittiham üzrə təqsirli bilmədi və ifadəsində təxminən 2020-ci ilin yanvar ayının ortalarında yaşadığı Ağdaş şəhəri, M.Ə.Rəsulzadə küçəsi ilə gedərkən qarşısına sellofan kisə çıxdığını, həmin kisəni açıb baxan zaman içərisində narkotik vasitə olan marixuana olduğunu gördüyünü, yaşlı adam olduğundan ağrılarının olduğunu, buna görə narkotik vasitə olan marixuanadan istifadə etdiyini, marixuanadan istifadə edən zaman ağrılarının kəsildiyini, buna görə həmin narkotik vasitəni götürüb özü istifadə etmək məqsədilə özündə saxladığını, Şahid3 Ağdaş şəhər sakini kimi tanıdığını, onunla adi münasibətlərinin olduğunu, Bəhruzun anasının Ağdaş şəhər bazarında alver etdiyini, Bəhruzun anasından həmişə alver etdiyini, Bəhruzun ona zənbilləri daşımağa kömək etidiyini, 12 fevral 2020-ci il tarixdə, səhər saatlarında Bəhruza Bakı şəhərində yaşayan oğluna ərzaq göndərməli olduğunu dediyini, həmin ərzaqların siyahısını Bəhruza verdiyini və hazır etdikdən sonra ona xəbər etməsini bildirdiyini, Bəhruzun razılaşdığını, söhbət zamanı Bəhruzun ondan özü istifadə etmək üçün marixuana istədiyini, Bəhruzun onun marixuana istifadəçisi olduğunu bildiyini, ona axşam evimə gələrsən verərəm dediyini, saat təxminən 16:00 radələrində Bəhruzun onun evinə gəldiyini, ona bir ədəd kağız bükümdə marixuana verdiyini, lakin bunun qarşılığında Bəhruzdan heçnə almadığını, çünki narkotik vasitələrin satışı ilə məşğul olmadığını, Bəhruza həmişə zənbillərinə kömək etdiyi üçün həmin marixuananı pay verdiyini, Bundan təxminən 2 saat sonra polis əməkdaşlarının onu polis şöbəsinə dəvət etdiklərini, müdafiəçi və iki hal şahidinin iştirakı ilə üzərinə şəxsi axtarış keçirildiyini, şəxsi axtarış zamanı üzərində olan əşyaları çıxarıb masanın üzərinə qoymasının təklif olunduğunu, əynində olan qış gödəkçəsinin sol yan cibindən yaylıq, sağ yan cibindən pul əskinaslarını, sol iç cibindən 02 ədəd kanfet, sağ iç cibindən saqqız, əynində olan köynəyin sol döş cibindən 01 ədəd kağız büküm aşkar olunduğunu, həmin kağız büküm açılan zaman içərisindən yaşı rəngli, kəskin iyli, bitki kütləsi aşkar edildiyini, daha sonra məhkəmə qərarı əsasında iki hal şahidi və vəkilin iştirakı ilə yaşadığı ünvana baxış keçirildiyini, baxış zamanı yaşadığı evin giriş hissəsində olan aynabənddə asılqandan asılmış köynəyinin döş cibindən kağız büküm aşkar olunduğunu, içərisindən yaşıl rəngli, kəskin iyli bitki kütləsi aşkar edildiyini, daha sonra evin həyətində olan quş damı kimi istifadə etdiyi tikilidə bir ədəd sellofan büküm aşkar olunduğunu, həmin sellofan büküm açılan zaman içərisindən yaşıl rəngli, kəskin iyli bitki kütləsi aşkar edildiyini, evindən tapılmış Bəhruza narkotik vasitə satmadığını, narkotik vasitəni ona pay verdiyini, əvəzsiz verdiyini, narkotik vasitəni özü istifadə etmək məqsədilə saxladığını, satmaq fikrinin olmadığını, yaşadığı evin giriş hissəsində olan aynabənddə asılqandan asılmış köynəyinin döş cibindən aşkar olunmuş bükümün ona məxsus olduğunu, lakin evinin həyətində olan quş damı kimi istifadə etdiyi tikilidə aşkar edilmiş bir ədəd sellofan bükümün ona məxsus olmadığını göstərdi.